PMIndiaData/PMIndiaSum huggingface dataset:
মন্ত্রীমন্দলনা ভারত অমসুং অঙ্গোলাগী মরক্তা ইলেক্ত্রোনিক্স অমদি ইনফোর্মেশন তেক্নোলোজীগী লমদা বাইলেতরেল কোওপরেসন প্রমোৎ তৌনবা য়ানা ৱারোলদা অয়াবা পীখ্রে

প্রধান মন্ত্রী শ্রী নরেন্দ্র মোদীনা লুচিংবা কেন্দ্রগী মন্ত্রীমন্দলনা ভারত অমসুং অঙ্গোলাগী মরক্তা ইলেক্ত্রোনিক্স অমদি ইনফোর্মেশন তেক্নোলোজীগী লমদা বাইলেতরেল কোওপরেসন প্রমোৎ তৌনবা য়ানা ৱারোলদা অয়াবা পীখ্রে। য়ানা ৱারোল অসিনা ই-গবর্নান্স, আই তি এজুকেসনগীদমক ঐচ আর দি, ইনফোর্মেসন সেক্যুরিতী, ইলেক্ত্রোনিক্স হার্দৱেয়র মেনুফেকচরিং, আই তি এমবেদ্দেদ সোফতৱেয়র ইন্দস্ত্রী, তেলেমেদিসিন অসিনচিংবা লমশিংদা হেন্না নক্নবা মওংদা তেংবান পীনরগনি। য়ুমফম: ইলেক্ত্রোনিক্স অমদি ইনফোর্মেশন তেক্নোলোজীগী মন্ত্রালয়না বাইলেতরেল অমদি রিজনেল ফ্রেমৱার্ক ওফ কোওপরেসনগী মখাদা ইনফোর্মেশন অমসুং কমুনিকেসন্স তেক্নোলোজীগী লমশিংদা ইন্তর্নেস্নেল কোওপরেসন প্রমোৎ তৌবা য়াই। ইলেক্ত্রোনিক্স অমদি ইনফোর্মেশন তেক্নোলোজীগী মন্ত্রালয়না আই সি তিগী লমদা ক্লোজ কোওপরেসন প্রমোৎ তৌনবা অমসুং ইনফোর্মেশন একচেঞ্জ তৌনবা তোঙান তোঙানবা লৈবাকশিংগী ওর্গনাইজেসনশিং/এজেন্সীশিংগা লোয়ননা য়ানা ৱারোলশিং পাংথোক্লি। “দিজিতেল ইন্দিয়া”, “মেক ইন ইন্দিয়া” গুম্বা ভারত সরকারনা লৌখৎলিবা অনৌবা ইনিসিয়েতিবশিংদা মীৎয়েং থমদুনা তোঙান তোঙানবা লৈবাকশিংগা মখা তানা তেংবাং পীনবা হেঙ্গৎহন্নবা তেক্নোলোজী সেক্তরদা বিজ্যুনেসকী খুদোংচাবশিং এক্সপ্লোর তৌবা হেঙ্গৎহনবা মথৌ তাই। ই-গবর্নান্স, আই তি এজুকেসনগীদমক ঐচ আর দি, ইনফোর্মেসন সেক্যুরিতী, ইলেক্ত্রোনিক্স হার্দৱেয়র মেনুফেকচরিং, আই তি এমবেদ্দেদ সোফতৱেয়র ইন্দস্ত্রী, তেলেমেদিসিন অসিনচিংবা আই সি তিগী লমশিংদা তেংবাং পীনবদা মীৎয়েং থম্নবগীদমক ইলেক্ত্রোনিক্স অমদি ইনফোর্মেশন তেক্নোলোজীগী মন্ত্রালয়না কমপ্রেহেন্সিব এম ও য়ু অমা নেগোসিয়েৎ তৌরি। নেগোসিয়েৎ তৌরবা মতুং দ্রাফ তৌরবা য়ানা ৱারোল অদু ফাইনেলাইজ তৌই অমদি এক্সতর্নেল এফিয়ার্সকী রাজ্য মন্ত্রী শ্রী এম. জে. অকবরগী অঙ্গোলা খোংচৎ মনুংদা ভারত সরকারগী ইলেক্ত্রোনিক্স অমদি ইনফোর্মেশন তেক্নোলোজীগী মন্ত্রালয়গী মায়কৈদগী অমসুং শ্রী দোমিনগোজ কস্তোদিও ভৈরা লোপেজ, সেক্রেতরী ওফ স্তেত ফোর ইন্তর্নেস্নেল কোওপরেসন এন্দ অঙ্গোলান কমুনিতিজনা অঙ্গোলা সরকারগী মিনিস্তর ওফ তেলিকমুনিকেসন এন্দ ইনফোর্মেশন তেক্নোলোজী মিনিস্তরগী মায়কৈদগী খুৎয়েক পীনখি।
গান্ধীনগরদা প্রধান মন্ত্রীনা বাইব্রেন্ত গুজরাত সম্মিত হৌদ্রিঙৈ মাংওইননা পাংথোকপা  মরুওইবা থৌরম – গ্লোবেল ত্রেদ শো হৌদোকখ্রে

বাইব্রেন্ত গুজরাত সম্মিতকী ৯শুবা এদিসন হয়েং গান্ধীনগরগী মহাত্মা মন্দির একজিবিসন কম কনভেন্সন সেন্তরদা পাংথোক্লগনি। প্রধান মন্ত্রী শ্রী নরেন্দ্র মোদীনা গুজরাত্তা ইনবেস্তমেন্তশিং পুক্নিং চিংশিন্নবা পান্দম থম্লিবা সম্মিত অদু হৌদোকপগী সেসন্দা ৱা ঙাংগনি। বাইব্রেন্ত গুজরাত সম্মিত জনুৱারী ১৮দগী ২০ ফাওবগী মনুংদা পাংথোক্নবা মতম লেপলে, প্রধান মন্ত্রীনা একজিবিসন সেন্তরদা গ্লোবেল ত্রেদ শো হৌদোকখ্রে। প্রধান মন্ত্রীনা তোঙান তোঙানবা পবেলিয়নশিংদা চৎতুনা য়েংখি অমদি ইসরো, দি.আর.দি.ও. খাদি অসিনচিংবশিংগী স্তোলশিংদা থৱায় য়াওবা উৎখি অমসুং মদুগা লোয়ননা থৌরম অসিদা চর্খাদগী চন্দ্রয়ান ফাওবা হায়বা তেগলাইন অমগা লোয়ননা মেক ইন ইন্দিয়াগী ওইবা মহাক্কী মীৎয়েং অদু মাংলোমদা পুখৎখি। মহাক্কা লোয়ননা গুজরাতকী মুখ্যমন্ত্রী বিজয় রুপানি অমসুং অতোপ্পা শক্নাইরবশিংশু শরুক য়াখি। গ্লোবেল ত্রেদ শো অসি স্ক্ব্যার মীতর ২০০,০০০ হেনবা এরিয়া অমদা শন্দোক্লি অমদি ইন্দস্ত্রীয়েল অমসুং বিজিনেস সেক্তর ২৫ হেনবনা মখোয়গী ৱাখল্লোনশিং, পোত্থোকশিং অমসুং দিজাইনশিং মফম অমখক্তদা উৎথোক্লি। সম্মিত অসিগা লোয়ন লোয়ননা অতোপ্পা থৌরম অমসুং প্রোগ্রামশিংগী পরিং অমা ওর্গনাইজ তৌরি। ঙসি চাউনা পুক্নিং চিংশিন্নঙাই ওইবা অমদি অহমেদাবাদ শোপ্পিং ফেস্তিবেল–২০১৯নি মদু প্রধান মন্ত্রীনা নুমীদাংৱাইরম অথেংবদা হৌদোক্লগনি। থৌরম অসিদা প্রধান মন্ত্রীনা বাইবরেন্ত গুজরাত অহমেদাবাদ শোপ্পিং ফেস্তিবেলগী মেস্কোৎ মায়খুম হাংদোক্কনি। অহমেদাবাদ শোপ্পিং ফেস্তিবেল–২০১৯ অসি ভারত্তা অসিগুম্বা মখলগী অহানবা থৌরম্নি। মসিনা সিতী ইন্তর্প্রাইজশিংদা মখোয়গী পোত্থোকশিং উত্থোক্নবা খুদোংচাবা অমা পীরি। বাইবরেন্ত গুজরাত সম্মিতকী শরুক ওইনা মরুওইবা প্রোগ্রামশিং পাংথোকপগী মথক্তা সম্মিত অসিগী ৯শুবা এদিসন্না সম্মিত অসিদা সেয়ার তৌরিবা ৱাখল্লোনগী মওং মতৌ অদপু মখল মখল খায়দোকপদা মীৎয়েং থম্বা ফোরমশিংগী মপুংফাবা অনৌবা সেৎ অমা হৌদোকপা অমসুং শরুক য়ারিবশিংগী মরক্তা নেৎৱার্কিংগী থাক য়ৌশিনবগী শাক্ষিসু ওইরগনি। য়ুমফম: ভাইব্রেন্ত গুজরাত সম্মিৎ অসি গুজরাতপু অহানবা ইনবেস্তমেন্ত দেস্তিনেসন অমগুম অমুক হন্না ইস্তাব্লিস তৌনবা ২০০৩দা প্রধান মন্ত্রী নরেন্দ্র মোদীনা মতম অদুদা গুজরাতকী মুখ্য মন্ত্রী ওইরিঙৈ মতমদা ৱাখল্লোন পীখি। বাইবরেন্ত গুজরাত ২০১৯গী থৌরমগী শম্লপ্পা ৱাফমদা মখাগী অসি য়াওরি– 1.ভারত্তা সাইন্স, তেক্নোলোজী, ইঞ্জিনীয়ারিং এন্দ মেথমেতিক্স (এস.তি.ই.এম.) এজুকেসন অমসুং রিসর্সতা খুদোংচাবা তঞ্জাশিংগীদমক রাউন্দতেবল। ভারত্তা এস.তি.ই.এম. এজুকেসন অমসুং রিসর্সতা খুদোংচাবা তঞ্জাশিংগীদমক রোদমেপ শেম শানবা রাউন্দতেবল অসিদা ভারতকী মীশক নাইরবা এজুকেস্নেনিস্তশিং অমদি ভারত সরকার অমসুং রাজ্য সরকারশিংদা মরুওইবা পোলিসী মেকরশিংনা শরুক য়াগনি। 2. সাইন্স, তেক্নোলোজী, ইঞ্জিনীয়ারিং এন্দ মেথমেতিক্স (এস.তি.ই.এম.)দা ইন্তরনেস্নেল কনফরেন্স 3. তুংদা লাক্কদবা তেক্নোলোজীশিং অমসুং স্পেস এক্সপ্লোরেসন্দা একজিবিসন মদুনা স্পেস ত্রেভেলগী তুংদা ওইরক্কদবা মীৎয়েং অমা ওফর তৌবা। 4. ভারত অসি এসিয়াগী ত্রান্স–শিপমেন্ত হবগুম্না ইস্তাব্লিস তৌনবা পোর্ত লেদ দিবেলপমেন্ত & স্ত্রেতেজিসতা সেমিনার 5. মেক ইন ইন্দিয়া প্রোগ্রামগী মায় পাকপগী ৱারী অমদি প্রোগ্রাম অসি শোয়দনা মায় পাক্নবা সরকারনা পায়খৎলিবা মরুওইবা খোংথাংশিং অদু উৎনবা মেক ইন ইন্দিয়াদা সেমিনার। 6. দিফেন্স অমসুং এরোস্পেসতা ইন্দস্ত্রীগীদমক খুদোংচাবা তঞ্জাশিংদা সেমিনার, গুজরাত্তা দিফেন্স অমসুং এরোনোতিক্তা খুদোংচাবা তঞ্জাশিংগী মতাংদা শরুকয়ারিবশিং মমি তাহনবা অমদি দিফেন্স অমসুং এরোনোতিক্সকীদমক মেনুফেকচরিং হব অমগুম শাফোংনবা পান্দম অমগা লোয়ননা সেমিনার অসি প্লান তৌরি।
হয়েং প্রধান মন্ত্রী নরেন্দ্র মোদীনা দ দিল্লী এণ্ড তি বি সমিৎ হৌদোক্কনি

লৈবাক অসিগী কোনুংদা লৈরিবা বিগ্যান ভবন্দা হয়েং প্রধান মন্ত্রী নরেন্দ্র মোদীনা দ দিল্লী এণ্ড তি বি সমিৎ হৌদোক্কনি। সমিৎ অসি হকশেল অমসুং য়াইফ-য়ুম্বাল মন্ত্রালয়, দবল্যু এচ ও সাউথ ইস্ত এসিয়া রিজনেল ওফিস (এস ই এ আর ও) অমসুং স্তোপ তি বি পার্তনরশিপনা পুন্না য়ুম্বু ওইদুনা পাংথোক্কনি। থৌরম অসিদা প্রধান মন্ত্রীনা ত্যুবরকুলোসিস ফ্রী ইন্দিয়া কেম্পেন হৌদোক্কনি। তি বি ফ্রী ইন্দিয়া কেম্পেন্না মিসন চত্থদুনা তি বি মুত্থৎনবা মাং থানা চংশিন্নবগীদমক নেস্নেল স্ত্রাতেজিক প্লানগী থবক থৌরমশিং পায়খৎকনি। তি বি মুত্থৎনবগীদমক নেস্নেল স্ত্রাতেজিক প্লান অসি মথংগী চহি অহুমগী ওইনা লুপা কোতি ১২,০০০ থাদদুনা তি বিনা নারবা মীপুম খুদিংমকপু ক্বালিতী লৈবা দাইগ্নোসিস, ত্রিতমেন্ত অমসুং মতেং ফংহন্নবা থবক পাইখৎপনি। ইং ২০২৫ ফাওবদা তি বি মুত্থৎনবা প্রধান মন্ত্রীগী মীৎয়েং থম্লি। এস দি জিগী রিভাইজ নেস্নেল ত্যুবরকুলোসিস প্রোগ্রাম্না ১৯৯৭তগী হৌরগী অনাবা মীওই কোতি ২ হেন্না লায়েংখ্রে।
মন্ত্রীমন্দলনা ভারত অমসুং অফগানিস্থানগী মরক্তা ফুদ সেফতী অমসুং মরি লৈনবা লমশিংদা তেংবাং পীননবা কোওপরেসন এরেঞ্জমেন্ত অমদা অয়াবা পীখ্রে

প্রধান মন্ত্রী শ্রী নরেন্দ্র মোদীনা লুচিংবা কেন্দ্রগী মন্ত্রীমন্দলনা ফুদ সেফতী & স্তেন্দর্দস ওথোরিতী ওফ ইন্দিয়া (এফ এস এস এ আই), হকশেল অমসুং য়াইফ-য়ুম্বাল মন্ত্রালয় অমদি মিনিস্ত্রী ওফ এগ্রীকলচর, ইরিগেসন & লাইবস্তোক (এম এ আই এল), অফগানিস্থানগী মরক্তা ফুদ সেফতী অমসুং মরি লৈনবা লমশিংদা তেংবাং পীননবা কোওপরেসন এরেঞ্জমেন্ত অমা খুৎয়েক পীনবদা অয়াবা পীখ্রে। তেংবাং পীনগদৌরিবা লমশিং অদু মখাদা পীরি: I. ইনফোর্মেশন একচেঞ্জ অমসুং কমুনিকেশনগী মেকানিজম অমা লিংখৎপা; II. ইম্পোর্ত প্রোসেদ্যুরশিং, ক্বালিতী কন্ত্রোল ওপরেশনশিং, সেমপ্লিং, তেস্তিং, পেক্কেজিং অমসুং লেবেলিং অসিনচিংবা তোপিকশিংদা তেক্নিকেল একচেঞ্জ তৌবদা লায়থোকহনবা; III. অপুনবা সেমিনারশিং, ৱার্কসোপশিং, ভিজিৎশিং, লেকচরশিং, ত্রেনিং প্রোগ্রাম অসিনা চিংবদা লায়থোকহনবা; IV. নাকল অনিমক্না য়ানবা পুরক্তুনা শরুক য়ামিন্নরিবা অতোপ্পা লমশিং। কোওপরেসন এরেঞ্জমেন্ত অসিনা ফুদ সেফতী ইকোসীস্তেম ফগৎহন্নবা ত্রেনিং অমসুং কেপাসিতী বিল্দিংগী ইনফোর্মেশন সেয়ার তৌবদা হেন্না লাইথোকহল্লগনি।
প্রধান মন্ত্রীনা উত্তরাখন্দগী পাউরিদা বস এক্সিদেন্তনা মরম ওইদুনা লৈখিদবশিংগী মফমদা অৱাবা ফোংদোকখ্রে

প্রধান মন্ত্রী, শ্রী নরেন্দ্র মোদীনা উত্তরাখন্দগী পাউরিদা বস এক্সিদেন্তনা মরম ওইদুনা লৈখিদবশিংগী মফমদা অৱাবা ফোংদোকখ্রে। এক্সিদেন্ত অদুদা অশোক অপন নংলবকশিংসু খোংজেল য়াঙনা ফগৎলকপা ওইরসনু হায়না প্রধান মন্ত্রীনা থৌনিজখি। প্রধান মন্ত্রী লোইশঙনা ত্বীৎ তৌখি; “উত্তরাখন্দগী পাউরিদা থোকখিবা বস এক্সিদেন্ত অদু য়াম্না থম্মোই শোক্নিংঙাই ওই। অসিগুম্বা অৱাবা মীকুপ অসিদা অৱাবা তারবা ইমুং মনুংগী মফমদা শরুক য়াজরি। অশোকপা নংলবশিংসু অথুবদা ফরক্কনি হায়বগী থাজবা থমজরি। মী কনবগী থবক চত্থরি। অৱাবা নংলবশিংগী মফমদা পীবা য়াবা মতেং পীগনিঃ প্রধান মন্ত্রী মোদী”
মন্ত্রীমন্দলনা লৈবাক অসিদা সবওর্দিনেত জুদিসরীগীদমক সেকেন্দ নেস্নেল জুদিসিয়েল পে কমিসনগী এপোইন্তমেন্ত এপ্রুব তৌখ্রে

প্রধানমন্ত্রী শ্রী নরেন্দ্র মোদীনা লুচিংবা কেন্দ্রগী মন্ত্রীমন্দলনা লৈবাক অসিদা সবওর্দিনেত জুদিসরীগীদমক সেকেন্দ নেস্নেল জুদিসিয়েল পে কমিসন (এসএনজেপিসি)গী এপোইন্তমেন্ত এপ্রুব তৌখ্রে । কমিসন অসি সুপ্রিম কোর্ত ওফ ইন্দিয়াগী হান্নগী জজ শ্রী জজতিস রিতিয়ার্দ জে পি. ভেনকত্রমা রেদ্দিনা লুচিংগনি অমসুং কেরলা হাই কোর্তকী হান্নগী জজ শ্রী আর. বসন্তনা কমিসন অসিগী মেম্বর ওইগনি । কমিসন অসিনা মসিগী রিকমেন্দেসনশিং অদু রাজ্য সরকারশিংগী অপাম্বা অদুদা থা ১৮গী মতমগী মনুংদা শেমগনি । মসিনা রাজ্যশিং অমসুং য়ুনিয়ন তেরিতোরিশিংদা জুদিসিয়েল ওফিসারশিংগী সর্বিসকী ইমোলুমেন্তশিং অমসুং কন্দিসনশিংগী হৌজিক ওইরিবা স্ত্রকচর অদু একজামিন তৌগনি । কমিসন অসিনা লৈবাক অসিগী সবওর্দিনেত জুদিসরি অদুগী মনুং চল্লিবা জুদিসিসেল ওফিসরশিংগী পে স্ত্রকচর অমসুং অতোপ্পা ইমোলুমেন্তশিং গোবর্ন তৌরিবা অদুগুম্বা প্রিনসিপলশিং ইভোলব তৌনবা পান্দম থম্লি । মসিনা এলাওৱেন্স অমসুং বেনেফিত মখলশিং মদুনা পেগী মথক্তা জুদিসিয়েল ওফিসরশিংনা ফংলিবা ৱার্ক মেথদশিং অমসুং ৱার্ক ইনভাইরোনমেন্তশিং য়েংশিনগনি অমসুং মদুগা মরি লৈননা রেসিওনেলাইজেসন অমসুং সিমপ্লিফিকেসন সজেস্ত তৌগনি । কমিসন অসিনা থবক অসি মপুং ফানা পাংথোক্নবগীদমক মথৌতাবা প্রোসিদ্যুরশিং অমসুং ফোর্মুলেত অদু মশাগী ওইবা মওংদা চৎথগনি । কমিসন অসিনা লৈবাক অসিগী মফম খুদিংদা জুদিসিয়েল ওফিসরশিংগী সর্বিসকী পে স্কেলশিং অমসুং কন্দিসনশিং মান্নহন্নবশু পান্দম থম্লি । কমিসন অসিগী রিকমেন্দেসনশিং অদুনা জুদিসিয়েল এদমিনিস্ত্রেসন, জুদিসরিগী সাইজ অদু ওপতিমাইজ তৌবা অসিনচিংবদা ইফিসেন্সি প্রমোত তৌবদা অমসুং মমাংগী রিকমেন্দেসনশিং ইমপ্লিমেন্ত তৌবদা খুদোং চাদবা অদু লৌথোকপদা মতেং ওইরগনি ।
প্রধান মন্ত্রী ভার্তিয়া জনঔশধী পরিয়োজনা অমসুং এফোর্দেবল কার্দিয়াক স্তেন্তস অমদি খুউ ইমপ্লান্তকী কান্নবা ফংলবা মীওইশিংগা লোয়ননা প্রধান মন্ত্রীনা জুনগী তারিক ৭ তা ‘সম্বাদ’ পাংথোক্কনি

ভারতকী প্রধান মন্ত্রী শ্রী নরেন্দ্র মোদীনা ভিদিও কনফরেন্সকী থোংদা প্রধান মন্ত্রী ভার্তিয়া জনঔশধী পরিয়োজনা (পি এম বি জে পি) & এফোর্দেবল কার্দিয়াক স্তেন্তস অমদি খুউ ইমপ্লান্তকী কান্নবা ফংলবা মীওইশিংগা লোয়ননা জুনগী তারিক ৭কী অয়ুক পুং ৯.৩০দা ৱারী শানগনি। ‘সম্বাদ’ অসিগী পান্দমদি মতৌ করম্না লায়ররবা অনাবশিংগী পুন্সিদা ইনিসিয়েতিব অসিনা অহোংবা পুরকপগে হায়বদু মখোয়গী মফমদগী খঙদোকপনি। ‘সম্বাদ’ অসি নমো এপ্লিকেসন, য়ুত্যুব, ফেসবুক অসিনচিংবা তোঙান তোঙানবা সোসিয়েল মেদিয়া প্লেতফোর্মশিংদা পাংথোক্কনি।
প্রধান মন্ত্রীনা নারী শক্তি মপাঙ্গল কনখৎহন্নবা লৌখিবা অপুনবা ফিরেপপু থাগৎপা ফোঙদোকখ্রে

প্রধান মন্ত্রী, শ্রী নরেন্দ্র মোদীনা ভারত্তা নারী শক্তি মপাঙ্গল কনখৎহন্নবা ভারত মচা করোর ১৩০গী অপুনবা ফিরেপশিংবু থাগৎপা ফোঙদোকখ্রে। ভারত্তা পোকপদা ঙাইরিবা অঙাং নুপীমচাগী মোর্তেলিতী রেৎ হন্থনা রেজিস্তর তৌখিবগী মতাংদা নুপী অমসুং অঙাংগী য়াইফ-থৌরাংগী কেন্দ্র মন্ত্রী, শ্রীমতি স্মৃতি ইরানিনা তৌখিবা ত্বিত অমবু কোৎ তৌরদুনা প্রধান মন্ত্রীনা ত্বিত তৌখি; “মসি অফবা খুদম অমনি, নারী শক্তি মপাঙ্গল কনখৎহন্নবা ভারত মচা করোর ১৩০গী অপুনবা ফিরেপকী মমিনি।”
প্রধানমন্ত্রীনা মহাক্কী ফিলিপ্পিন খোংচৎকী মাংওইননা পিখিবা ৱাফম

প্রধানমন্ত্রী শ্রী নরেন্দ্র মোদীনা মহাক্কী ফিলিপ্পিন খোংচৎকী মাংওইননা ফোংদোকখিবা ৱাফম অদু মখাদা লৈরে । “ নবেম্বর ১২দগী হৌগদৌরিবা নুমীৎ হম্নিগী খোংচৎতা ঐহাক মনিলাদা চৎলগনি । মসিনা ফিলিপ্পিনদা ঐহাক্কী অহানবা বাইলেতরেল খোংচৎ ওইগনি মফমদুদা ঐহাক্না এসিন-ইন্দিয়া অমসুং ইস্ত এসিয়া সম্মিত্তশু শরুক য়াগনি । মদুদা ঐহাক্না শরুক য়াবা অদুনা ঐহাক্কী সরকারগী এক্ত ইস্ত পোলিসীগী ফ্রেমৱার্ক অদুগী মনুংদা পার্তিকুলর ওইনা এসিন মেম্বর স্তেতশিংগা লোয়ননা অমসুং জেনরেল ওইনা ইন্দো- পেসিফিক রিজনগা লোয়ননা মখা তানা মরি চেৎশিনহন্নবা ভারতকী কমিতমেন্ত অদুগী খুদম ওইরগনি । সম্মিতশিং অসিগী মথক্তা, ঐহাক্না এসিনগী চহি ৫০ ফারকপগী অখন্নবা থৌরম, রিজনেল কমপ্রেহেন্সিব ইকোনোমিক পার্তনরশিপ (আরসিইপি) লুচিংবশিংগী মীফম অমসুং এসিন বিজিনেস এণ্ড ইনভেস্তমেন্ত সম্মিত্তশু শরুক য়াগনি । এসিন বিজিনেস এণ্ড ইনভেস্তমেন্ত সম্মিতনা এসিন মেম্বর স্তেতশিংগা লোয়ননা মখা তানা ঐখোয়গী ত্রেদকী মরি হেঙ্গৎহনবদা ঐখোয়গী নক্নবা কোওপরেসন অদু হেঙ্গৎহল্লগনি, মদুনা ঐখোয়গী ওভরওল ত্রেদকী সিগ্নিফিকেন্ত ১০.৮৫% অমা কনস্তিত্যুত তৌগনি । ফিলিপ্পিনদা ঐহাক্কী অহানবা খোংচৎকী মনুংদা ঐহাক্না ফিলিপ্পিনগী রাষ্ট্রপতি হিজ এক্সেলেন্সি মিস্তর রোদ্রিগো দুতের্তেগা লোয়ননা নাকল অনিগী ওইবা মীফম অমা পাংথোকনবা থৌরাং তৌরি । ঐহাক্না অতোপ্পা এসিন অমসুং ইস্ত এসিয়া সম্মিত লুচিংবশিংগশু লোয়ননা ৱারি শান্নগনি । ঐহাক্না ফিলিপ্পিনদা লৈরিবা ইন্দিয়ান কমুনিতীগা উন্নদুনা ৱারি শান্ননবশু থৌরাং তৌরি । ঐহাক্না মনিলাদা লৈরিঙৈ মনুংদা, ঐহাক্না ইন্তরনেস্নেল রাইস রিসার্স ইনস্তিত্যুত (আইআরআরআই) অমসুং মহাবির ফিলিপ্পিন ফাউন্দেসন আইএনসি. (এমপিএফআই)দশু গৎকনি । ইন্তরনেস্নেল রাইস রিসার্স ইনস্তিত্যুত (আইআরআরআই)না সাইন্তিফিক রিসার্স অমসুং দিবলপমেন্তকী খুথাংদা খ্বাইদগী ফবা মখলগী ফৌ মরু পুথোক্লি অমসুং ফুদ স্কারসিতী ইশুশিং এদ্রেস তৌবদা গ্লোবেল কমুনিতীবু মতেং পাংলি । ভারতকী মশিং য়াম্লবা সাইন্তিসশিংনা আইআরআরআইদা থবক তৌরি অমসুং লম অসিদা আরএণ্ডদিদা কন্ত্রীব্যুত তৌরি । বনারশতা আইআরআরআইগী সাউথ এসিয়া রিজনেল সেন্তর অমা লিংখৎনবাগীদমক প্রপোজেল অমা ২০১৭কী জুলাই ১২ ঐহাক্কী কেবিনেতনা অয়াবা পিখ্রে । ফিলিপ্পিনদা লৈরিবা হেদক্বাতর অসিগী মপান্দা মসিনা আইআরআরআইগী অহান্বা রিসার্স সেন্তর ওইরগনি । ৱনারসকী সেন্তর অসিনা গেংগী পোৎথোক হেঙ্গৎহন্দুনা, প্রদক্সনগী কোস্ত হন্থহন্দুনা, ভেলু এদ তৌদুনা, লৌমীশিংগী স্কিল দাইবর্সফিকেসন অমসুং হেঙ্গৎহন্দুনা লৌমীশিংগী শেন্থোক হেঙ্গৎহনবদা মতেং ওইরগনি । মহাবির ফিলিপ্পিন ফাউন্দেসন আইএনসি. (এমপিএফআই)দা চৎকদবা ঐহাক্কী খোংচৎনা লৈত লায়রবা এম্পুতীশিংগী মরক্তা ফ্রী প্রোস্থেসিস জয়পুর ফুদ য়েনথোকপদা মসিগী এক্তিবিতীশিংগীদমক ভারতকী মতেং অদু উৎথোক্লগনি । ১৯৮৯দা মসিনা লিংখৎখিবদগী এমপিএফআইনা ফিলিপ্পিনদা চাওরাক্না এম্পুতী ১৫,০০০বু জয়পুর ফুদ মেক্কিংগা লোয়ননা মখোয়দা অনৌবা পুন্সি অমা হিংবা ঙমহন্নবা ফিত তৌখ্রে । ঐহাক্না থাজবা থম্লি মদুদি ঐহাক্কী মনিলা খোংচৎ অসিনা ফিলিপ্পিনগা লোয়ননা নাকল অনিগী ওইবা মরিশিংদা অনৌবা ইনোত অমা পিরগনি অমসুং এসিনগা লোয়ননা ঐখোয়গী এঙ্গেঞ্জমেন্তকী পোলিতিকে-সেক্যুরিতী, ইকোনোমিক অমসুং সোসিও- কলচরেলগী য়ুম্বীশিংশু মখা তানা চেৎশিনহল্লগনি ।
প্রধান মন্ত্রীনা রাঞ্চীদা আয়ুশ্মান ভারতকী বেনেফিসরীশিংগা উনদুনা ৱারী শানখ্রে

প্রধান মন্ত্রী শ্রী নরেন্দ্র মোদী ২০১৯গী ফেব্রুৱরী ১৭তা ঝার্খন্দগী রাঞ্চীদা চৎখ্রে। মহাক্না আয়ুশ্মান ভারত য়োজনাগী খনগৎলবা বেনেফিসরীশিংগা উনদুনা ৱারী শানখ্রে। থৌরম অদুদা ঝার্খন্দগী রাজ্যপাল দ্রৌপদী মুর্মু অমসুং ঝার্খন্দগী মুখ্য মন্ত্রী শ্রী রঘুবর দাসসু শরুক য়াখি। ঙসি অঙনবদা ঝার্খন্দগী হজারিবাগতা প্রধান মন্ত্রীনা হায়খি মদুদি, লমদম অসি আয়ুশ্মান ভারত য়োজনা হৌদোকখিবগী শাখি ওইরিবা ঝার্খন্দগী অদুগুম্লবা লমদম অদুনি মদুনা ঝার্খন্দগী মীওই লিশিং কয়া য়াওনা ভারতকী মফম কয়াদা লৈরিবা মীওই লাখ কয়াদা কানবা ফংহনখ্রে। প্রধান মন্ত্রী শ্রী নরেন্দ্র মোদীনা ২০১৮গী সেপ্তেম্বর ২৩দা রাঞ্চীদগী প্রধান মন্ত্রী জন অরোগ্যা য়োজনা- আয়ুশ্মান ভারত হৌদোকখি অমসুং মসিবু “লাইরবশিংবু মতেং পাংনবা গেম-চেঞ্জর ইনিসিয়েতিব” অমা ওইনা ফোংদোকখি। প্রধান মন্ত্রী জন অরোগ্য য়োজনানা লাইরবা অমসুং শোত্থহৌরবা কাংলুপশিংদা শেলগী পোৎলুম হন্থহন্দুনা ক্বালিতী হেল্থ সর্বিস শোয়দনা ফংহন্নবা পান্দম থম্লি। স্কিম অসিনা চহী খুদিংগী ইমুং অমমমদা লুপা লাখ ৫গী হেল্থ এসুরেন্স পীরি, অমদি মালেমগী খ্বাইদগী চাউবা হেল্থ এসুরেন্স স্কিম ওইরি। স্কিম অসিগী বেনেফিসরীগী মশিং অসি য়ুরোপিয়ন য়ুনিয়নগী মীশিং নত্ত্রগা অমেরিকা, কানাদা অমসুং মেক্সিকো অপুনবগী মীশিংগা চাংচৎতা মান্নরি।
প্রধানমন্ত্রীনা বেঙ্গলুরুদা দশমাহ সৌন্দর্য় লহেরী পারায়নোৎসব মহাসমর্পন্দা শরুক য়াখ্রে

প্রধানমন্ত্রী শ্রী নরেন্দ্র মোদীনা ঙসি বেঙ্গলুরুদা দশমাহ সৌন্দর্য় লহেরী পারায়নোৎসব মহাসমর্পন্দা শরুক য়াখ্রে। সৌন্দর্য় লহেরী অসি আদি শঙ্করাচার্যনা লেংলম্বা শ্লোকশিংগী খোমজিনবনি। থৌরম অসিদা সৌন্দর্য় লহেরী মীয়াম পুন্না থিমিন্নখি। থৌরম অদুদা ৱা ঙাংলদুনা প্রধানমন্ত্রীনা হায়খি মদুদি মহাক অসিগুম্বা মীয়াম্না পুন্না থিমিন্নবা মরক অসিদা থোইদোকপা থৌনা অমা ফংবগুম তৌরি। প্রধানমন্ত্রীনা মতম খরগী মমাংদা কেদরনাথকী মাগী খোংচৎ অদুবু নীংশিংখি অমসুং হায়খি মদুদি মহাক আদি শঙ্করাচার্যনা মাগী তেল্লবা মতমদা অরাপ্পা মনুং হঞ্জিনবা মফমশিংগা লোইননা ভারতকী অতৈ মফমশিংদা তৌবীরম্বা থবকশিং অদুবু উরুরগা নোল্লুকপদনা পীক থল্লে। মহাক্না হায়খি মদুদি আদি শঙ্করাচার্যনা বেদ অমসুং উপনিষদশিংগী থোংদা ভারতপু অমত্তা ওইনা পুন্সিনবীরম্মি। প্রধানমন্ত্রীনা হায়খি মদুদি আদি শঙ্করাচার্যনা ইবীরম্বা – সৌন্দয় লহেরীগা মীচম মীয়াম্না মশাবু মরি লৈনহনবা য়াই। মহাক্না হায়খি মদুদি আদি শঙ্করাচার্যনা খুন্নাই অসিদগী ফত্তবশিংবু তান্থোকপীখি অমসুং মখোয়বু তুংলমচৎকী মীরোল ফাওবা য়ৌশিনবা অদুদগী ঙাকথোকপীরম্মি। মহাক্না হায়খি মদুদি আদি শঙ্করাচার্যনা তোঙান তোঙানবা ৱাখল্লোনশিংগী অফবশিং অদু লৌশিল্লম্মি অমসুং মদুদা খন্না নৈনরম্মি। মহাক্না হায়খি মদুদি আদি শঙ্করাচার্যগী লাইনীং ঙসিসু ভারতকী ইনাৎ লৈরিবা শক্তম অসিদা মমি তারি। মসি পুম্নমক্না য়ানরবা অমসুং অপুনবা ওইনা মাংদা পুখৎলিবা ইনাৎ অমনি। প্রধানমন্ত্রীনা হায়খি মদুদি ইনাৎ অসি অনৌবা ভারতকী য়ুম্ফম অদুনি অমসুং পুম্নমক্কা লোইননা পুম্নমক্কী চাওখৎপা মন্ত্র অদু ঙাক্লি। প্রধানমন্ত্রীনা হায়খি মদুদি অমরোমদা ভারতকী নাৎকী লন অসিদা মালেমগী ওইবা সমস্যা খুদিংমক্কী পাউখুম য়াওরি। মহাক্না হায়খি মদুদি ভারত্তা মহৌষাবু মাংহন-তাকহনবা থিংননবা মতম পুম্নমক্তা শাফু পীরি। প্রধানমন্ত্রীনা হায়খি মদুদি মসিগী মমল হান্না লুপা ৩৫০দগী হেন্না পীরম্বা এলইদি ব্লব অদু হৌজিক উজ্জ্বালা য়োজনাগী মখাদা শুপ্নগী লুপা ৪০দগী ৪৫ খক্তদা ফংলে। মহাক্না হায়খি মদুদি হৌজিক ফাওবদা এলইদি ব্লব কোতি ২৭তগী হেন্না য়েন্থোকখ্রে। মহাক্না হায়খি মদুদি মসিদগী মৈগী বীলসু কনবা ঙম্লগনি। প্রধানমন্ত্রীনা পনখি মদুদি উজ্জ্বালা য়োজনাগী থোংদা এলপিজি কনেক্সন কোতি ৩দগী হেন্না য়েন্থোকখ্রে। মসিদগী শুপ্নগী খুঙ্গংগী নুপীশিংগী পুন্সিদা কান্নবা অহোংবা পুরকপদা নত্তনা মসিনা অকোইবগী ফিভমবু লু-নান্না থম্বদসু থৌদাং য়ারি। প্রধানমন্ত্রীনা হায়খি মদুদি ভারতপু ময়েক চৎতবা, লৌশিং লৈতবা, পীজ-পথক ৱাৎপা, অরোনবা লন-থুম অমসুং শেঞ্জা-থুমজাদগী নান্থোক্নবা হোৎনবা অসি মতমগী পুরকপনি।
প্রধান মন্ত্রীনা দোক্তর রাজেন্দ্র প্রসাদপু মহাক্কী মপোক কুমওন্দা নীংশিংখ্রে

প্রধান মন্ত্রী, শ্রী নরেন্দ্র মোদীনা দোক্তর রাজেন্দ্র প্রসাদকী মফমদা মহাক্কী মপোক কুমওন নুমিত্তা শ্রদ্ধাঞ্জলি কৎখ্রে‍। ত্বীত অমদা প্রধান মন্ত্রীনা হায়খি; “দোক্তর রাজেন্দ্র প্রসাদ জীবু মহাক্কী মপোক কুমওনসিদা নীংশিংজরি‍। শক্নাইরবা লুচিংবা অমা ওইনা মহাক্না থৌনা অমদি মহৈ মশিং হৈবগী অথোইবা শক্তম উৎলম্মী‍। মহাক ভারতকী নাৎকীদমক চপ চানা লেপ্লম্বা অমদী ভারত চাওখৎনবগীদমক তুংগী মীৎয়েঙ থম্লম্বা মীওই অমসুনি‍।”
প্রধান মন্ত্রীনা সেপ্তেম্বর ১৫দা স্বচ্ছতা হী সেবা খোংজং হৌদোক্কনি

প্রধান মন্ত্রী শ্রী নরেন্দ্র মোদীনা হয়েং সেপ্তেম্বর ১৫, ২০১৮দা স্বচ্ছতা হী সেবা খোংজং হৌদোক্কনি। থাখাই অমা চৎথগদবা খোংজং অসি হৌদোকপগী শরুক অমা ওইনা প্রধান মন্ত্রীনা ভিদিও কনফরেন্সিংগী থোংদা লৈবাক অপুনবগী মফম ১৮দা তোঙান তোঙানবা মীওইশিংগা ৱারী শানগনি। প্রধান মন্ত্রীনা ৱারী শানগদৌরিবশিং অদুগী মনুংদা স্কুলগী মহৈরোই, জৱানশিং, ধর্মগী লুচীংবশিং, শঙ্গোম অমসুং লৌউ-শিংউগী কোওপরেতিবশিংগী মেম্বরশিং, পাউমীশিং, লম লমগী সরকারগী মীহুৎশিং, রেলৱেগী শিন্মীশিং, সেল্ফ হেল্প গ্রুপশিং, অমসুং স্বচ্ছাগ্রহীনচিংবা অতৈ ময়াম অমা য়াওরি। স্বচ্ছতা হী সেবা খোংজং অসিগী পান্দম লুবা নানবগা মরি লৈনবা থবকশিংদা খ্বাইদগী য়াম্না মীয়াম্না শরুক য়াহনবনি। খোংজং অসি ওক্তোবর ২, ২০১৮দা স্বচ্ছ ভারত মিশনগী চহি মরি মপুং ফারকপগী হেক মাংওইননা পাংথোক্কদৌরি। মসিনা মহাত্মা গীন্ধীগী ১৫০ শুবা মপোক কুমওনগী থৌরম হৌদোকপসু ওইগদৌরি। মসিগী মমাংদা, খোংজং অসি ‘বাপুগী মফমদা কৎচবা অশেংবা শ্রদ্ধাঞ্জলি’নি হায়না ফোংদোক্লদুনা প্রধান মন্ত্রীনা মীয়ামদা পীখিবা ভিদিওগী পউজেল অমদা লৈবাক মীয়ামদা ‘খোংজং অসিদা শরুক য়াবীনবা অমসুং তরু তনানবা ভারত অমগী মংলান অদু মংফাওনহন্নবগী মাইকৈদা পাইখৎলিবা থৌরাং অসিবু মপাঙ্গল কলহন্নবা’ ফোংদোকখি।
মালেমগী হকশেলগী নুমিৎনা লাকপদা প্রধান মন্ত্রীনা মীয়ামদা য়াইফ-পাউজেল পীখ্রে

মালেমগী হকশেলগী নুমিৎনা লাকপদা প্রধান মন্ত্রী শ্রী নরেন্দ্র মোদীনা মীয়ামদা য়াইফ-পাউজেল পীখ্রে প্রধান মন্ত্রীনা হায়খি, “হকচাং ফবা হায়বসি মীওইবগী খুমাং চাওশিনবগী য়ুম্ফম অমনি। মালেমগী হকশেলগী নুমিৎ অসিদা হকচাং ফনা লৈনবা অমসুং খুমাং চাওশিন্নবা ঐহাক্না য়াইফ-পাউজেল পীজরি। ৱার্ল্দ হেল্থ ওর্গনাইজেসন অমসুং অতোপ্পা কয়ানা খল্লিবা অদুগুম্লবা হিরম ‘য়ুনিবর্সেল হেল্থ কোবরেজ: মীপুম খুদিংমক, মফম খুদিংমক’ অদু ঐহাক্না তরাম্না ওকচরি। মসিমক হেল্থ ফোর ওলগীদমক ফংনবা হোৎনরিবা অদুমক্নি, মদুমক্না মালেম অসিদা খ্বাইদগী চাউবা থৌরম অমা ওইরিবা আয়ুশ্মান ভারত হৌদোকপদা ঐখোয়বু পুক্নিং থৌগৎখি।”
মন্ত্রীমন্দলনা লম লমগী রুরেল বেঙ্কশিংগী রিকেপিতেলাইজেসন স্কিম্বু ২০১৯-২০ ফাওবা শাংদোকপদা অয়াবা পীখ্রে

প্রধান মন্ত্রী শ্রী নরেন্দ্র মোদীনা লুচীংবা কেন্দ্রগী মন্ত্রীমন্দলনা লম লমগী রুরেল বেঙ্কশিংগী রিকেপিতেলাইজেসন স্কিম্বু মথংগী চহি অহুম হায়বদি ২০১৯-২০ ফাওবা শাংদোকহনবগী অয়াবা পীখ্রে। মসিগী থোংদগী আর.আর.বি.না মিনিমম প্রেসকাইব কেপিতেলবু চাদা ৯গী কেপিতেল তু ৱেতেদ এসেৎস রেসিও (সি.আর.এ.আর.)দা থম্বদা মতেং ওইরগনি। শাফুঃ অচেৎপা কেপিতেল স্ত্রকচর অমসুং সি.আর.এ.আর.গী খ্বাইদগী তাবা থাক্তগী আর.আর.বি.গী শেল-থুমগী তংদু লৈতাবা ফংলগনি, মসিনা ফাইনান্সিয়েল ইনক্লুজন্দা অচৌবা থৌদাং য়ারগনি অমসুং খুঙ্গংগী লমদমদা ক্রেদিৎকী মথৌ তাবশিং মপুং ফাহনবা ঙমহল্লগনি। ৱারোলঃ লৈবাক অসিদা আর.আর.বি. ৫৬ মথৌ পাংথোক্লি। মার্চ ৩১, ২০১৭ ফাওবদা আর.আর.বি.না পুন্না লুপা ক্রোর ২,২৮,৫৯৯গী ক্রেদিৎ পীখ্রে। ক্রেদিৎকী মরু ওইবা মখলশিং মখাদা পীরিঃ- মখলশিং ক্রেদিৎকী শেনফম (লুপা ক্রোরদা) ক্রেদিৎকী % অপুনবা প্রায়োরিতী সেক্তর লেন্দিং (পি.এস.এল.) ২,০৫,১২২ ৮৯.৭৩% লৌউ-শিংউবা (পি.এস.এল.গী মখাদা) ১,৫৪,৩২২ ৬৭.৫১% অপীকপা অমসুং ঙমখৈ লৈবা লৌমীশিং (লৌউ-শিংউবগী মখাদা) ১,০২,৭৯১ ৪৪.৯৭% (লৌথোকফম: নাবার্দ) আর.আর.বি.গী রিকেপিতেলাইজেসন স্কিম অসি শেনবা চহি ২০১০-১১দগী হৌখি অমসুং মসি ২০১২-১৩ লোইননা ২০১৫-১৬তা অনিরক হন্না শাংদোকখি। অরোইবা শাংদোকপা অদু মার্চ ৩১, ২০১৭ ফাওবগী ওইখি। পুন্না লুপা ক্রোর ১৪৫০গী মনুংদগী ভারত সরকারগী শরুক ওইনা মার্চ ৩১, ২০১৭ ফাওবদা পুন্না লুপা ক্রোর ১১০৭.২০গী শেনফম আর.আর.বি.দা থাদোকখি। লেমহৌবা লুপা ক্রোর ৩৪২.৮০গী শেনফম অদু, ২০১৭-১৮, ২০১৮-১৯ অমসুং ২০১৯-২০গী মতমদা মখোয়গী সি.আর.এ.আর. অদু চাদা ৯দগী তাখিবা আর.আর.বি.শিংগী রিকেপিতেলাইজেসনগী মতেংগীদমক্তা ফংহনখি। নাবার্দকা তান্নদুনা রিকেপিতেলাইজেনগী মথৌ তাবা আর.আর.বি.শিংগী মশক খঙদোক্কনি। থৌরাং অসি শেনবা চহি ২০১৮-১৯গী শেল-থুম মন্ত্রীগী বজেৎকী ৱারোলগী অহেনবা শরুক ওইগনি। বজেৎকী ৱারোলদা ফাইনান্সিয়েল ওইবা মওংদা অচেৎপা আর.আর.বি.ওইননবা ভারত সরকার, রাজ্য সরকার অমসুং স্পোন্সর বেঙ্কতা নত্তনা অতৈ সোর্সশিংদগীসু কেপিতেল খোমজিনবগী অয়াবা পীগনি। য়ুম্ফমঃ আর.আর.বি. অসি খুঙ্গংগী লমদা অপীকপা অমসুং ঙমখৈ লৈবা লৌমীশিং, লৌফমগী শিন্মীশিং, থৌমীশিং অমসুং অপীকপা ইন্ত্রপ্রিনরশিংদা ক্রেদিৎ ফংহন্নবগী পান্দমদা লিংখৎখিবনি। মসিগী পান্দম খু্ঙ্গংগী লমদমদা লৌউ-শিংউবা, ললোন-ইতিক, কমর্স, ইন্দস্ত্রী অমসুং অতৈ পোৎথোক পুথোকপশিং চাউখৎহনবনি। আর.আর.বি. অসি ভারত সরকার, মরি লৈনবা রাজ্য সরকার লোইননা স্পোন্সর বেঙ্ককী অপুনবা ভেঞ্চর অমনি মসিদা কেপিতেলগী শেয়র অসি মথংশিৎনা ৫০%, ১৫%, অমসুং ৩৫%নি।
আর্মি দেনা লাকপদা প্রধানমন্ত্রীনা মহাক্কী ওইবা নুঙাইবা ফোংদোকখ্রে

আর্মি দেনা লাকপদা প্রধানমন্ত্রী শ্রী নরেন্দ্র মোদীনা মহাক্কী ওইবা নুঙাইবা ফোংদোকখ্রে । প্রধানমন্ত্রীনা হায়খি, “আর্মি দেনা লাকপা অসিদা, ঐহাক্না লান্মীশিং, ভেতরানশিং অমসুং মখোয়গী ইমুং মনুংশিংদা নুঙাইবা ফোংদোকচরি । ভারতকী নাগরিক পুম্নমক্না ঐখোয়গী আর্মিদা চপ য়ুংনা থাজবা অমসুং চাওথোকচবা ফাওরি, মখোয়না জাতি অসিবু ঙাক শেল্লি অমসুং নেচরেল দিজাস্তরশিং অমসুং অতোপ্পা খুদোংথিবা মতমদা মী কনবা অমসুং তেংবাং পিবগী থবকশিং মাংজিল থানা পায়খৎলি । ঐখোয়গী আর্মিনা মতম পুম্নমক্তা জাতি অসিবু মকোক্তা থম্লি । জাতি অসিগীদমক থৱায় থাখ্রবা অদুগুম্লবা অথৌবশিং অদুবু ঐহাক্না ইকায় খুম্নবা উৎচরি । ঐখোয়গী থৌনাফরবা অথৌবশিং অদু ভারতনা কৈদৌনুংদশু কাওররোই ।”
প্রধান মন্ত্রীনা নহাওইরিবা আই.এ.এস. ওফিসরশিংগা উনদুনা ৱারী শানখ্রে

প্রধান মন্ত্রী শ্রী নরেন্দ্র মোদীনা ঙসি হন্দক্তা ভারত সরকারদা এসিস্তেন্ত সেক্রেতরী ওইনা এপোইন্ত তৌরবা নহা ওইরিবা আই.এ.এস ১৭০ হেনবগা উনদুনা ৱারী শানখ্রে। প্রধান মন্ত্রীনা মখোয়বু মখোয়গী ফিল্দ ত্রেনিংগী এক্সপিরিয়েন্সশিং সেয়র তৌনবা পুক্নীং থৌগৎখি। মহাক্না মখোয়গা লোয়ননা জন ভাগিদারী, ইনফোর্মেশন ফ্লোজ, রিসোর্সশিংগী ওপ্তিমেল য়ুতিলাইজেসন অমসুং গর্বনান্সতা মীয়ামগী থাজবা য়াওনা অফবা গর্ভনান্সকী মরুওইবা মচাক খরদা খন্ন-নৈনখি। গ্রাম স্বরাজ অভিয়ান অমদি আয়ুশ্মান ভারতকুম্বা হন্দক্তা পায়খৎখিবা গর্ভনান্স ইনিসিয়েতিবশিংদসু খন্ন-নৈনখি। পি.এম.ও.গী রাজ্য মন্ত্রী দাক্তর জিতেন্দ্র সিংহ অমদি দিপার্তমেন্ত ওফ পর্সোনেল & ত্রেনিংগী মকোক থোংবা ওফিসিয়েলশিংনা থৌরম অদুদা শরুক য়াখি।